b'\n_START_ARTICLE_\nCascada\n_START_SECTION_\nNatalie Horler\n_START_PARAGRAPH_\nNatalie Horler je bila rojena 23. septembra, leta 1981. Kot vodilna pevka najve\xc4\x8dkrat predstavlja kar celoten bend. Ko je bila stara 16. let je delala za razli\xc4\x8dne DJ-je. Nato je spoznala Yann Peifer-ja in Manuel Reuter-ja. Rojena je bila v Bonnu, \xc4\x8deprav sta njena star\xc5\xa1a Angle\xc5\xbea. Zato govori teko\xc4\x8de angle\xc5\xa1ko, brez opaznega nem\xc5\xa1kega naglasa.\n_START_SECTION_\nManian\n_START_PARAGRAPH_\nManuel Reuter, bolj poznan kot DJ Manian, je nem\xc5\xa1ki producent, trance DJ ter lastnik zalo\xc5\xbebe Zooland. Skupaj s kolegom DJ Yanou ustvarja glasbo in me\xc5\xa1a zvoke. Ustvaril je veliko singlov pod razli\xc4\x8dnimi psevdonimi ter mnogo glasbenih projektov, vklju\xc4\x8dno z Tune Up!, Spencer & Hill (s producentom Manuel Schleis-om), Bulldozzer, M.Y.C., Ampire, Liz Kay. Znan je po svojem komadu "Welcome To The Club". Na svojem Twitterju je zapisal, da sedaj dela na prihajajo\xc4\x8dem albumu ter singlu "Ravers Fantasy" v Veliki Britaniji.\n_START_SECTION_\nYanou\n_START_PARAGRAPH_\nYann Peifer oz. Yanou je nem\xc5\xa1ki producent. Sodeloval je z DJ Sammy-jem s katerim sta ustvarila hit z naslovom "Heaven". Producira glasbo za Cascado, skupaj z DJ Manian-om ter Horlerjevo. Znan je po svojih mixih pesmi \'What Hurts The Most\' \'Everytime We Touch\' in \'Draw The Line\'. Priredbo sestavljajo orkestralni in\xc5\xa1trumenti, kot so klavir, strune ter lahka tolkala. To daje originalni dance skladbi popolnoma druga\xc4\x8dno barvo.\n_START_SECTION_\n2004-05: Zgodnja leta\n_START_PARAGRAPH_\nKo je bila Natale Horler stara 17 let je delala za razli\xc4\x8dne DJ-e. S\xc4\x8dasoma pa je spoznala producenta Yanouja ter DJ Manian-a._NEWLINE_Kasneje je Cascada izdala pesem\xc2\xa0\xc2\xbbMiricle\xc2\xab, pod imenon Cascade, vendar so ime spremenili zaradi avtorskih pravic druge skupine, ker so videli, da jim je uspelo s pesmijo\xc2\xa0\xc2\xbbMiricle\xc2\xab\xc2\xa0so izdali novo pesem\xc2\xa0\xc2\xbbBad Boy\xc2\xab, vendar pa ta pesem ni pritegnila toliko pozornosti, zato je Cascada izdala pesem\xc2\xa0\xc2\xbbEvery Time We Touch\xc2\xab.\n_START_SECTION_\n2006-07:\xc2\xa0\xc2\xbbEverytime We Touch\xc2\xab\n_START_PARAGRAPH_\nCascada je do\xc5\xbeivela velik uspeh v Veliki Britaniji in ZDA slabo leto po izdaji drugega ameri\xc5\xa1kega singla\xc2\xa0\xc2\xbbEverytime We Touch\xc2\xab, ki vsebuje refren istoimenske skladbe pevke Maggie Reilly iz leta 1992. Skupaj je bilo iz albuma izdanih devet singlov. Spot pesmi\xc2\xa0\xc2\xbbEverytime We Touch\xc2\xab\xc2\xa0je po izdaji postal \xc5\xa1tevilka ena v razli\xc4\x8dnih dr\xc5\xbeavah. Na Irskem je na prvih mestih ostal nekaj tednov.\xc2\xa0\xc2\xbbEverytime We Touch\xc2\xab\xc2\xa0je postala najbolje prodajana dance skladba leta 2006. Kljub nekaj negativnih kritik je naslednji singel\xc2\xa0\xc2\xbbTruly Madly Deeply\xc2\xab\xc2\xa0na lestvicah kotiral zelo visoko. Tretji singel je nosil naslov\xc2\xa0\xc2\xbbMiracle\xc2\xab\xc2\xa0in je postal \xc5\xa1e en hit \xc5\xa1tevilka ena za skupno v nekaj evropskih dr\xc5\xbeavah ter dosegel velik uspeh na lestvicah v Veliki Britaniji._NEWLINE_Cascada je postala \xc4\x8detrta najbolje prodajana skupina leta 2007, premagali so jo le Leone Lewis, Amy Winehouse ter KT Tunstall.\n_START_SECTION_\n2007: "Perfect Day"\n_START_PARAGRAPH_\nHorlerjeva je prvi\xc4\x8d oznanila nastajanje drugega albuma v Japonskem intervjuju, julija 2006, ki je bil objavljen na njihovem blogu MySpace. Svetovno znani singel\xc2\xa0\xc2\xbbWhat Hurts The Most\xc2\xab, je bil izdan ob koncu leta 2007 ter za\xc4\x8detku naslednjega leta, skupaj s priredbo pesmi skupine Wham \xe2\x80\x93\xc2\xa0\xc2\xbbLast Christmas\xc2\xab. Ta je postal Cascadin drugi najbolje prodajan singel v ZDA in prejel zlato plaketo. 30. junija 2008 je bil objavljen Cascadin drugi singel za ZDA in Kanado z naslovom\xc2\xa0\xc2\xbbFaded\xc2\xab, ki je bil izdan le na severnoameri\xc5\xa1ki razli\xc4\x8dici albuma Perfect Day. Skladba\xc2\xa0\xc2\xbbBecause The Night\xc2\xab\xc2\xa0je bila sprva na voljo le v digitalni obliki, 4. avgusta 2008 pa je bila izdana tudi na CD-ju. Zadnji singel, imenovan "Perfect Day" je bil 17. februarja izdan v Severni Ameriki._NEWLINE_V Veliki Britaniji je bila nato izdana platinasta izdaja albuma Perfect Day, ki je vsebovala pesmi, ki so bile sprva izdane samo v ZDA, DVD z nastopi v \xc5\xbeivo, turneje Clubland Live 2008, pevkin najljub\xc5\xa1i Cascadin videospot, ekskluziven intervju z Horlerjevo, fotogalerijo ter akusti\xc4\x8dno verzijo pesmi\xc2\xa0\xc2\xbbAnother You\xc2\xab.\n_START_SECTION_\n2008-09: Evacuate the Dancefloor\n_START_PARAGRAPH_\n10. aprila 2008 je Horlerjeva povedala, da bo snemanje tretjega albuma kmalu zaklju\xc4\x8deno ter da ga lahko pri\xc4\x8dakujejemo leta 2009. Jo Whiley je Radiu 1 izjavila, da bo pevec skupine Coldplay Chris Martin sodeloval s Cascado, vendar je Horlerjeva to zanikala. Producent Yanou je potrdil, da bosta singlel in album izdana okoli junija ter pojasnil, da na tem albumu ne bo nobene priredbe. Album Evacuate The Dancefloor je bil v Veliki Britaniji in Nem\xc4\x8diji izdan 6. julija. Najuspe\xc5\xa1nej\xc5\xa1i singel, po katerem je naslovljen tudi album je bil v Veliki Britaniji izdan 29. junija 2009, kjer je postal skupinin prvi hit \xc5\xa1tevilka ena, do\xc5\xbeivel pa je tudi svetovni uspeh. V ZDA so prodali ve\xc4\x8d ko milijon albumov ter za to prejeli platinasto plo\xc5\xa1\xc4\x8do._NEWLINE_28. maja je Cascada v Londonu predstavila nekaj skladb iz novega albuma:\xc2\xa0\xc2\xbbEvacuate The Dancefloor\xc2\xab,\xc2\xa0\xc2\xbbBreathless\xc2\xab,\xc2\xa0\xc2\xbbDraw the Line\xc2\xab\xc2\xa0in\xc2\xa0\xc2\xbbDangerous\xc2\xab. Album je bil v Veliki Britaniji prvotno izdan 3. julija v naslednjih mesecih pa \xc5\xa1e v drugih dr\xc5\xbeavah po svetu. Horlerjeva se je veliko pojavljala v no\xc4\x8dnih klubih po vsem svetu, da bi promovirala pravkar izdan album. Album vsebuje ve\xc4\x8dje \xc5\xa1tevilo zvokov kot prej\xc5\xa1nja dva, predstavitev razli\xc4\x8dnih basov in novih in\xc5\xa1trumentov, v kontrastu s prepoznavnim Cascadinim\xc2\xa0\xc2\xbbhands up\xc2\xab\xc2\xa0(\xc2\xbbkje so roke?\xc2\xab) stilom, ki je bil edini uporabljen na prej\xc5\xa1njih albumih. 17. julija je bilo objavljeno, da bo Cascada odprla koncertno turnejo pevke Britney Spears v Berlinu, ki se bo za\xc4\x8dela 26. julija 2009 v O\xe2\x82\x82 Areni.\xc2\xa0\xc2\xbbFever\xc2\xab\xc2\xa0je bil izdan na za\xc4\x8detku oktobra ter postal drugi singel v ve\xc4\x8dini dr\xc5\xbeav, vklju\xc4\x8dno z Nem\xc4\x8dijo, Avstrijo in \xc5\xa0vico. Cascadina zalo\xc5\xbeba v AATW se je v Veliki Britaniji ter na Irskem odlo\xc4\x8dila izdati pesem\xc2\xa0\xc2\xbbDangerous\xc2\xab\xc2\xa0namesto drugega singla.\n_START_SECTION_\n2010-2011: Original Me\n_START_PARAGRAPH_\nHorlerjeva je v intervjuju, novembra 2009 omenila, da bodo v prihodnosti za\xc4\x8deli pripravljati gradivo za \xc4\x8detrti studijski album. 12. februarja je na nem\xc5\xa1kem radiu premierno predstavila novi singel\xc2\xa0\xc2\xbbPyromania\xc2\xab, ki mu je teden kasneje sledil \xc5\xa1e videospot. Pesem je predstavila 5. marca na nem\xc5\xa1kem \xc5\xa1ovu The Dome, kjer je zapela tudi pesem\xc2\xa0\xc2\xbbHeal the World\xc2\xab\xc2\xa0od Michaela Jacksona z ostalimi nastopajo\xc4\x8dimi._NEWLINE_Cascada je 19. junija 2011 izdala svoj \xc4\x8detrti studijski album: Original Me.\n_START_SECTION_\n2013: Evrovizija, The World Is In My Hands, The Best Of Cascada in Acoustic Sessions\n_START_PARAGRAPH_\n17. decembra 2012 je NDR napovedal, da bo Cascada sodelovala na nem\xc5\xa1kem predizboru za Pesem Evrovizije 2013, ki je potekal v mestu Malm\xc3\xb6, na katerem je zapela svojo pesem\xc2\xa0\xc2\xbbGlorious\xc2\xab. Videospot za pesem\xc2\xa0\xc2\xbbGlorious\xc2\xab\xc2\xa0je bil predstavljen 1. februarja 2013, teden dni kasneje pa je iz\xc5\xa1la \xc5\xa1e pesem. Cascada je zmagala na nem\xc5\xa1kem predizboru za Pesem Evrovizije 2013._NEWLINE_18. maja 2013 je pesem\xc2\xa0\xc2\xbbGlorious\xc2\xab\xc2\xa0pridobila 18 to\xc4\x8dk in pristala na 21. mestu na Pesmi Evrovizije 2013._NEWLINE_29. marca je Cascada izdala svoj drugi album, ki je bil izdan v Nem\xc4\x8diji. Album se imenuje: The Best Of Cascada in vsebuje pesmi\xc2\xa0\xc2\xbbGlorious\xc2\xab,\xc2\xa0\xc2\xbbSummer Of Love\xc2\xab,\xc2\xa0\xc2\xbbThe Rhythm Of The Night\xc2\xab\xc2\xa0ter njihovo novo skladbo,\xc2\xa0\xc2\xbbThe World Is In My Hands\xc2\xab. Slednja je po Evroviziji iz\xc5\xa1la tudi kot singl. Videospot je bil premierno predvajan 19. julija 2013, vsesvetovni izid singla pa je bil 2. avgusta 2013._NEWLINE_Cascada je nato 1. novembra izdala svoj prvi akusti\xc4\x8dni album: Acoustic Sessions, v katerem so vsi njeni najve\xc4\x8dji hiti v akusti\xc4\x8dni izvedbi. Najbolj prepoznavna pesem s tega albuma je\xc2\xa0\xc2\xbbYou\xc2\xab, v kateri pojeta Natalie Horler in Robin Stjernberg.\n_START_SECTION_\n2014: "Blink" ter "Madness"\n_START_PARAGRAPH_\nNajnovej\xc5\xa1i izdelek nosi naslov\xc2\xa0\xc2\xbbBlink\xc2\xab. Pesem producirata DJ Manian in Yann Peifer, vzeta je bila z njihovega petega studijskega albuma, ki naj bi ga izdali leta 2015._NEWLINE_12. decembra 2013 je nem\xc5\xa1ki producent in DJ C.J Stone potrdil, da trenutno ustvarja skladbo za pesem \xc2\xbbBlink\xc2\xab skupine Cascada. Pesem naj bi bila izdana pozno v mesecu januarju, preko zalo\xc5\xbebe Zooland Records. To je prva dance pesem po \xc4\x8detrtem studijskem albumu The Best Of Cascada, ki je iz\xc5\xa1el 29. marca 2013._NEWLINE_Vokalistka skupine Natalie Horler je 10. januarja zapisala na njihovi Facebook strani, da prihaja novi videospot za pesem "Blink", ki je iz\xc5\xa1el 28. marca 2014._NEWLINE_28. marca je premierno iz\xc5\xa1la zgo\xc5\xa1\xc4\x8denka "Blink (Remixes)" na kateri je pesem "Blink" in vsi njeni originalni remixi, s tem je bil tudi na VEVO kanalu in na kanalu zalo\xc5\xbebe Kontor premierno predvajan videospot pesmi "Blink". Cascada je 20. aprila nastopala na ZDF festivalu, na katerem je predstavljala pesem "Blink" in "Evacuate The Dancefloor"._NEWLINE_7. septembra je Natalie Horler na Facebook profilu izdala skrivnost, za prihajajo\xc4\x8do novo pesem z imenom "Madness". Skladba "Madness" je izdala 26. septembra preko zalo\xc5\xbebe Kontor Records. Ta pesem naj bi bila povod za njihov 5. studijski album, ki naj bi iz\xc5\xa1el konec leta 2015, preko zalo\xc5\xbebe Zooland Records.\n_START_SECTION_\n2015: "Reason" in novo \xc5\xbeivljenje glavne pevke Natalie\n_START_PARAGRAPH_\n2. januarja 2015 je vokalistka Natalie Horler izdala novico o novi prihajajo\xc4\x8di pesmi. Povedala je, da bodo \xc4\x8dez nekaj dni za\xc4\x8deli snemati videospot za novo prihajajo\xc4\x8do pesem. Kon\xc4\x8dno je pevka Natalie Horler izdala \xc5\xa1e eno novico o prihajajo\xc4\x8di pesmi, ki bo nosila naslov "Reason", izdala je tudi, da je bila posneta \xc5\xbee pred leti, vendar ni nikoli iz\xc5\xa1la. Nova verzija pesmi je iz\xc5\xa1la 20. februarja 2015._NEWLINE_28. maja 2015 so Cascadini managerji sporo\xc4\x8dili, da je glavna pevka Natalie Horler nose\xc4\x8da, zato so za eno leto prekinili vse nastope po vsej Evropi. Managerji in Natalie pa so tudi povedali, da zaradi tega ne bodo prenehali snemati pesmi, vendar jih bodo \xc5\xa1e naprej, da bodo lahko leta 2016 dokon\xc4\x8dali 5. studijski album.\n_START_SECTION_\n2016: "Praise You"\n_START_PARAGRAPH_\nDne 10. junija 2016 je iz\xc5\xa1la nova pesem producenta Cassianota z vokalom Natalie Horler oz. Cascade z naslovom: Praise You. Pesem ni bila nikjer prej ogla\xc5\xa1evana, zato je bila za nekatere obo\xc5\xbeevalce Cascade presene\xc4\x8denje. 31. oktobra 2016 je Cascada po dolgih letih spet obiskala Slovenijo in priredila koncert v ljubljanskem klubu Cvetli\xc4\x8darna.\n_START_SECTION_\n2017: "Run" in "Playground"\n_START_PARAGRAPH_\n14. januarja se je med obo\xc5\xbeevalci Cascade za\xc4\x8delo \xc5\xa1u\xc5\xa1ljati o prihajajo\xc4\x8di pesmi "Run", ki je bila objavljena na eni izmed izlo\xc5\xbebenih strani, kasneje je bila objavljena tudi na iTunes. Pesem je iz\xc5\xa1la 27. januarja, Cascada je obo\xc5\xbeevalcem postregla z "druga\xc4\x8dnim" video izdelkom kot smo ga pri njej navajeni, postregla nam je z besedilnim videom, ki je bil posnet v mestu Palma de Mallorca v \xc5\xa0paniji. 20. aprila je iz\xc5\xa1la pesem z naslovom "Playground", uradna pesem prireditve 2017 Ice Hockey World Championship.'